**Pokyny pre súťažiacich vo varení guláša dňa 5.8.2017:**

1. Družstvá sa môžu prihlásiť na Obecnom úrade v Poriadí do 28.júla 2017.
2. Družstvá sa budú prezentovať od 11,00 hod.- 12,00 hod.
3. Družstvá musia byť minimálne 3 členné. Minimálne 1 člen družstva musí byť trvale bytom Poriadie.
4. Pred zahájením prebehne kontrola, či je nakrájaná cibuľa a mäso v surovom stave/ mäso a cibuľu je nutné nakrájať doma/. Suroviny sa nesmú predpražiť.
5. Družstvá uvaria guláš počas konania súťaže od 12,00 hod. - 17,00 hod. z vlastných surovín. Minimálny objem je 5 l.
6. Družstvá musia mať vlastný kotlík. Oheň nesmie byť položený na zemi. Kúriť sa môže výlučne drevom. Žiadne iné palivo nie je prípustné.
7. Založenie ohňa pod kotlíkom je povolené až po oficiálnom vyhlásení súťaže.
8. 1 porcia guláša je 0,33 l
9. Každé družstvo si svoj navarený guláš môže odpredať.
10. Každé družstvo odovzdá o 17,00 hod usporiadateľovi vzorku guláša cca ½ l. Misku na vzorku dostane od usporiadateľa. Porota bude hodnotiť celkový vzhľad, vôňu, chuť, kvalitu a konzistenciu mäsa.

**Obec zabezpečí:**

1. Drevo
2. Pitnú vodu
3. Každé družstvo dostane 30 misiek, 30 umelých lyžíc, 1 chlieb
4. Každému družstvu zapožičiame 1 pivný set

**Víťaz sa stane držiteľom Putovnej varešky.**